**Mór Városi Önkormányzat Képviselő-testületének**

**153/2019. (IV.24.) Kt.**

**határozata**

**a Nefelejcs Bölcsőde intézményvezetői pályázatának ismételt kiírásáról**

1. Mór Városi Önkormányzat Képviselő-testülete megállapítja, hogy a Nefelejcs Bölcsőde intézményvezetői megbízásra szóló, 61/2019. (II.20.) Kt. határozattal meghirdetett pályázat eredménytelen volt, tekintettel arra, hogy pályázat nem érkezett.

2. Mór Városi Önkormányzat Képviselő-testülete a közalkalmazottak jogállásáról szóló 1992. évi XXXIII. törvény 20/A. és 20/B. §-ai alapján az 1. számú mellékletben foglalt feltételekkel hirdeti meg a Nefelejcs Bölcsőde intézményvezetői megbízásra szóló pályázatát, és egyben felhatalmazást ad a jegyzőnek a pályázati kiírás személyügyi központ internetes oldalán, valamint a helyben szokásos módon való közzétételére.

Határidő: 2019.05.06.

Felelős: jegyző(Közigazgatási és Szociális Iroda)

 **Fenyves Péter Dr. Ujszászi György Szabolcs**

 **polgármester jegyző**

1. sz. melléklet a 153/2019. (IV.24.) Kt. határozathoz

**Mór Városi Önkormányzat Képviselő-testülete**

a "Közalkalmazottak jogállásáról szóló" 1992. évi XXXIII. törvény 20/A. és 20/B. § alapján

pályázatot hirdet

**Nefelejcs Bölcsőde

Bölcsődevezető (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:** teljes munkaidő

**A vezetői megbízás időtartama:**
A vezetői megbízás határozott időre, 2019.07.01.-2024.06.30.-ig szól.

**A munkavégzés helye:** Fejér megye, 8060 Mór, Cserhát utca 33.

**A beosztáshoz tartozó, illetve a vezetői megbízással járó lényeges feladatok:**

A családban nevelkedő 3 éven aluli gyermekek napközbeni ellátását, szakszerű gondozását és nevelését biztosító intézmény vezetése, irányítása.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

- Főiskola, 15/1998. (IV.30.) NM rendelet 2. sz. melléklet I. Rész I. Alapellátások 2.B) pontjában meghatározott felsőfokú végzettség és szakképzettség,

- Legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat.

- Magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt, vagy letelepedett.

- Büntetlen előélet, cselekvőképesség.

- A pályázónak igazolnia kell, hogy nem áll foglalkozástól eltiltás hatálya alatt, továbbá nem áll a Kjt. 20. § (2) d) pontjában meghatározott büntetőeljárás hatálya alatt, valamint megfelel a Kjt. 20. § (2c)-(2e) pontjának

- A pályázónak igazolnia kell, hogy a gyermekek védelméről és a gyámügyi igazgatásról szóló 1997. évi XXXI. törvény 10/A. §-ában meghatározott kizáró okok vele szemben nem állnak fenn.

- A magasabb vezetői beosztás ellátására szóló megbízást megelőzően, az egyes vagyonnyilatkozat-tételi kötelezettségekről szóló 2007.évi CLII. törvény szerinti vagyonnyilatkozat-tétel.

- Magasabb vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazott munkakörbe kinevezhető.

**A pályázat részeként benyújtandó iratok, igazolások:**

- szakmai életrajz, szakmai gyakorlatról szóló hiteles igazolás,

- nyilatkozat arról, hogy a pályázati anyagban foglalt személyes adatoknak a pályázati eljárással összefüggő kezeléséhez hozzájárul,

- nyilatkozat arról, hogy a gyermekek védelméről és a gyámügyi igazgatásról szóló 1997. évi XXXI. törvény 10/A. § (1) bekezdés e) pontjában meghatározott kizáró ok vele szemben nem áll fenn,

- 3 hónapnál nem régebbi hatósági erkölcsi bizonyítvány,

- végzettséget, szakképzettséget igazoló okiratok másolata,

- az intézmény vezetésére, fejlesztésére vonatkozó szakmai program,

- nyilatkozat arról, hogy hozzájárul a pályázati anyag sokszorosításához,

- amennyiben pályázatának zárt ülésen történő tárgyalását kéri, erre irányuló írásbeli nyilatkozat,

- nyilatkozat arról, hogy a vagyonnyilatkozat-tételt vállalja,

- nyilatkozat a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 3/A. § alapján arról, hogy a pályázó nem áll cselekvőképességet érintő gondnokság alatt.

**A beosztás betölthetőségének időpontja:**

A beosztás legkorábban 2019. július 1. napjától tölthető be.

**A pályázat benyújtásának határideje:** 2019. június 5.

A pályázati kiírással kapcsolatosan további információt dr. Horváth Éva közigazgatási és szociális irodavezető nyújt, a 22/560-814 -es telefonszámon. A pályázatnak a megadott határidőig be kell érkeznie.

**A pályázatok benyújtásának módja:**

- Postai úton, a pályázatnak a Mór Városi Önkormányzat Képviselő-testülete címére történő megküldésével (8060 Mór, Szent István tér 6.). Kérjük a borítékon feltüntetni a pályázati adatbázisban szereplő azonosító számot: 1/1984/2019., valamint a beosztás megnevezését: Bölcsődevezető.

- Elektronikus úton Fenyves Péter polgármester részére a fenyves@mor.hu e-mail címen keresztül

**A pályázat elbírálásának módja, rendje:**

A pályázatokat a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 1/A. § (9) bekezdésében meghatározott személyekből álló eseti bizottság véleményezi. A pályázatokról Mór Városi Önkormányzat Képviselő-testülete dönt. A képviselő-testület fenntartja magának a jogot, hogy a pályázatot érvénytelenné vagy eredménytelenné nyilvánítsa.

**A pályázat elbírálásának határideje:** 2019. június 26.

**A pályázati kiírás további közzétételének helye, ideje:**

www.mor.hu - 2019. május 6.